Решение на Общия съд (шести състав) от 29 ноември 2017 г. — Bilde/Парламент
(Дело T‑633/16)
„Правна уредба, свързана с разноските и надбавките на членовете на Европейския парламент — Надбавки за парламентарни сътрудници — Връщане на недължимо платени суми — Компетентност на генералния секретар — Electa una via — Право на защита — Тежест на доказване — Задължение за мотивиране — Оправдани правни очаквания — Политически права — Равно третиране — Злоупотреба с власт — Независимост на членовете на Парламента — Фактическа грешка — Пропорционалност“
1.      Жалба за отмяна — Актове, подлежащи на обжалване — Понятие — Актове, които произвеждат задължително правно действие — Жалба срещу писмо на генерална дирекция „Финанси“ на Европейския парламент относно връщането на недължимо платени надбавки за парламентарни сътрудници — Акт с чисто уведомителен характер — Изключване
(член 263 ДФЕС)
(вж. т. 23 и 25)
2.      Съдебно производство — Искова молба или жалба — Изисквания за форма — Определяне на предмета на спора — Ясно и точно изложение на посочените основания — Искане за обезщетение за вреди, причинени от институция — Липса на данни за характера и обхвата на претърпените вреди, както и за причинно-следствената връзка — Недопустимост
(член 76, буква г) от Процедурния правилник на Общия съд)
(вж. т. 29 и 30)
3.      Европейски парламент — Административно производство — Решение на Парламента, с което се разпорежда връщане на недължимо платена сума за надбавка за парламентарни сътрудници — Нарушение на принципа electa una via — Нарушение на принципа ne bis in idem — Липса
(член 68 от решение на Бюрото на Парламента за установяване на мерки по прилагане на устава на членовете на Европейския парламент)
(вж. т. 76, 77 и 79)
4.      Право на Европейския съюз — Принципи — Основни права — Презумпция за невиновност — Решение на Парламента, с което се разпорежда връщане на недължимо платена сума за надбавка за парламентарни сътрудници — Съвместимост с посочения принцип — Условия
(член 48, параграф 1 от Хартата на основните права на Европейския съюз)
(вж. т. 87)
5.      Право на Европейския съюз — Принципи — Право на защита — Право на изслушване — Обхват — Задължение да се даде възможност на заинтересованото лице да изложи устно становището си — Липса
(член 68, параграф 2 от решение на Бюрото на Парламента за установяване на мерки по прилагане на устава на членовете на Европейския парламент)
(вж. т. 100—102)
6.      Европейски парламент — Правилник за изплащане на разноски и надбавки на членовете на Парламента — Надбавки за парламентарни сътрудници — Контрол за използването на сумите за парламентарни сътрудници — Тежест на доказване
(член 33, параграф 1 от решение на Бюрото на Парламента за установяване на мерки по прилагане на устава на членовете на Европейския парламент)
(вж. т. 115 и 116)
7.      Актове на институциите — Мотивиране — Задължение — Обхват — Решение на Парламента, с което се разпорежда връщане на недължимо платена сума за надбавка за парламентарни сътрудници
(член 296 ДФЕС)
(вж. т. 125)
8.      Право на Европейския съюз — Принципи — Защита на оправданите правни очаквания — Условия — Конкретни уверения, предоставени от администрацията — Правна сигурност — Изискване за яснота и точност на актовете, които имат правни последици
(вж. т. 135, 136, 138 и 139)
9.      Право на Европейския съюз — Принципи — Равно третиране — Дискриминация — Понятие
(вж. т. 156 и 163)
10.    Право на Европейския съюз — Принципи — Принцип на добра администрация — Обхват
(вж. т. 157)
11.    Жалба за отмяна — Основания — Злоупотреба с власт — Понятие
(вж. т. 158)
12.    Право на Европейския съюз — Принципи — Пропорционалност — Обхват
(вж. т. 205)
Предмет
Искане на основание член 263 ДФЕС за отмяна на решението на генералния секретар на Парламента от 23 юни 2016 г., с което от жалбоподателката се изисква да възстанови сумата от 40 320 EUR, която ѝ е била недължимо платена за надбавки за парламентарни сътрудници, на поканата и мерките за изпълнение на това решение, съдържащи се в писмата на генералния директор на генерална дирекция „Финанси“ на Парламента от 30 юни и 6 юли 2016 г., както и на съответното дебитно известие от 29 юни 2016 г., и от друга страна, искане на основание член 268 ДФЕС за поправяне на вредите, които жалбоподателката твърди, че е претърпяла по-специално вследствие на посоченото решение
Диспозитив
1)
Отхвърля жалбата.
2)
Г‑жа Dominique Bilde понася, наред с направените от нея съдебни разноски, и тези на Европейския парламент.
3)
Съветът на Европейския съюз понася направените от него съдебни разноски.